text: 80-årig dement fundet i god behold
  13 marts 2010 kl. 12.55
  Den 80-årige Niels Jessen fra Tørring, der er dement og forsvandt fra sit hjem fredag eftermiddag, blev ved 13,30-tiden lørdag fundet i god behold - men lidt omtumlet og forvirret - ved Givskud.
  Niels Jessen blev fundet ved et buskads, hvor han også har tilbragt natten i det fri. Han havde mistet sine briller og var forkommen efter det kolde natlogi - men havde ellers ikke lidt overlast.
  For en sikkerheds skyld blev den 80-årige kørt til nærmere kontrol på sygehuset. 
  Niels Jessen forlod sit hjem på Sønderbrogade i Tørring i går eftermiddag kl. 15.30 på en grøn SCO herrecykel - og var således forsvundet i 22 timer.
  